
[bookmark: _Hlk241577579][bookmark: _Hlk241577612]Անհրաժեշտությունը: Հայաստանի Հանրապետության կառավարության 2026 թվականի ապրիլի 9-ի «Ագրոպարենային ոլորտին տրամադրվող վարկերի տոկոսադրույքների սուբսիդավորման ծրագիրը հաստատելու մասին» N 468-Լ որոշման մեջ փոփոխություն և լրացում կատարելու մասին Հայաստանի Հանրապետության կառավարության որոշման նախագծի (այսուհետ՝ Նախագիծ) մշակումը պայմանավորված է Հայաստանի Հանրապետության վարչապետի մոտ 2026 թվականի սեպտեմբերի 17-ին կայացած՝ Հայաստանի Հանրապետության 2027 թվականի պետական բյուջեի նախագծի, 2027-2029 թվականների ծախսային քաղաքականության շրջանակի և քննարկման ենթակա որոշումների մասին խորհրդակցության N Վ/114-2026 արձանագրության 3-րդ կետի 6-րդ ենթակետի հանձնարարականի (միջոցներ ձեռնարկել 2027 թվականի հունվարի 1-ից ագրոպարենային ոլորտի տնտեսավարողներին գյուղատնտեսական փոքր վարկերի տոկոսների սուբսիդավորման դադարեցման ուղղությամբ) կատարման անհրաժեշտությամբ։
Ընթացիկ իրավիճակը և խնդիրները։ Ագրոպարենային ոլորտին տրամադրվող վարկերի տոկոսադրույքների սուբսիդավորման ծրագրի (այսուհետ՝ Ծրագիր) շրջանակում, սեպտեմբերի 30-ի դրությամբ, տրամադրվել է շուրջ 47.74 մլրդ դրամի 26 841 միավոր վարկ։
Ծրագրի գործողության ժամանակահատվածի արդյունքներով պայմանավորված՝ առաջացել է Ծրագրի իրականացման ժամկետի փոփոխության անհրաժեշտություն։ Մասնավորապես, Ծրագրով սահմանված 2026-2027 թվականների փոխարեն առաջարկվում է Ծրագիրն իրականացնել միայն 2026 թվականին։
Միաժամանակ, Ծրագրի գործողության ժամկետի հստակեցման նպատակով անհրաժեշտություն է առաջացել սահմանել նաև ֆինանսական կառույցի և շահառուի միջև վարկային պայմանագրի կնքման վերջնաժամկետը։ Այդ նպատակով Նախագծով առաջարկվում է սահմանել, որ ֆինանսական կառույցի և շահառուի միջև վարկային պայմանագիրը կնքվում է մինչև 2026 թվականի դեկտեմբերի 30-ը ներառյալ։
Տվյալ բնագավառում իրականացվող քաղաքականությունը: Գյուղատնտեսության ոլորտում քաղաքականությունն ուղղված է ինտենսիվացմանը, պարենային համակարգերի դիմակայունության բարձրացմանը և թվային գյուղատնտեսության զարգացմանը։   
Կապը ռազմավարական փաստաթղթերի հետ: Հայաստանի Հանրապետության գյուղատնտեսության ոլորտի տնտեսական զարգացումն ապահովող հիմնական ուղղությունների 2020-2030 թվականների ռազմավարության «գյուղատնտեսության ոլորտի մրցունակության և արդյունավետության բարձրացում» առաջնահերթությունում կարևորվում է գյուղատնտեսական վարկերի տոկոսադրույքների սուբսիդավորմանն ուղղված ծրագրերի իրականացումը։
Կարգավորման նպատակը և բնույթը: 
Նախագծով առաջարկվում է Ծրագրի իրականացման ժամկետը սահմանել 2026 թվականը։ Միաժամանակ հստակեցվում է ֆինանսական կառույցի և շահառուի միջև վարկային պայմանագրի կնքման ժամկետը՝ այն սահմանելով մինչև 2026 թվականի դեկտեմբերի 30-ը ներառյալ։
Նախագծով առաջարկվող փոփոխության ընդունումը 2026 թվականի պետական բյուջեում եկամուտների կամ ծախսերի փոփոխություն չի նախատեսում։ 
Նախագծի մշակման գործընթացում ներգրավված ինստիտուտները և անձինք։
Նախագիծը մշակվել է Էկոնոմիկայի նախարարության կողմից: 
Ակնկալվող արդյունքը։ Նախագծի ընդունման արդյունքում կհստակեցվեն Ծրագրի իրականացման և վարկային պայմանագրերի կնքման ժամկետները։
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ԱՊՐԻԼԻ 9-Ի N 468-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆնհրաժ 
կապված վարկային միջոցների 
